خوجالی قیرغینینا بیر قینامادا دا تورک دونیاسی پارلامنترلر بیرلیگیندن گلدی.
بیرلیگین باشکندی آنکاراداکی مرکزین‌ده ائدیلن مطبوعات کنفرانسین‌دا، ارمنیلر طرفیندن ائدیله‌ن خوجالی قتل‌عامی لعنتلندی،
"قارداش آذربایجان‌ین بؤیوک آجیسینی پایلاشیر و بو آجینی بوتون تازه‌لیگی ایله اورییمیزده حس ائدیریک" دئییلدی.
تورک دونیاسی پارلامنترلر بیرلیگینین باشقانی نائل چلبی، خوجالی قاتللرینین، بو قتل‌عاما گؤز یومانلارین سربرنیتسادا اولدوغو کیمی محاکیمه اولونمالارینی ایسته‌دی.
چلبی، اولوسلارآراسی توپلومو ایکی‌لی ایستانداردلارا سون قویماغا و خوجالی قتل‌عامینی لعنتله‌مه‌یه دعوت ائتدی.
آذربایجان تورپاقلارینین هله ده اوزده ۲۰سینین ارمنیستان ایشغالی آلتین‌دا اولدوغونو وورغولایان چلبی، بیرلشمیش میللتلرین آلدیغی ۴ قطعنامه‌یه باخمایاراق، ایشغالین داوام ائتدیگینی بیلدیردی.
آذربایجانین تورپاقلارینی گئری آلماق گوجونه صاحب اولدوغونو بیلدیر‌ن نائل چلبی آوروپا گوونلیک و ایش‌بیرلیگی تشکیلاتینین مینسک قروپونو چوزوم اوچون وظیفه‌یه چاغیردی.
چلبی؛
"آوروپا گوونلیک و ایش‌بیرلیگی تشکیلاتی مینسک قروپو یا گؤره‌وینی ائتسین، یا دا لغو ائدیلسین" دئدی.
"آرتیق آذربایجانین صبری تۆکنیر" دئیه‌ن باشقان نائل چلبی؛
"دونیایا بورادان بیر داها سسلنیرم.
ارمنیستان، آذربایجان تورپاقلارین‌دان بیر آن اول چیخمالی‌دیر. اولوسلارآراسی توپلوم، آوروپا گوونلیک و ایش‌بیرلیگی تشکیلاتی و بیرلشمیش مللتلر بؤلگه‌ده یئنی آجیلار، فاجعه‌لر یاشاما‌سینی ایستمیرسه ارمنیستانی قانع ائتمه‌لی‌دیر. تورک
دؤولتی، میللتی، سیویل توپلوم هؤرگوتلری و تورک دونیاسی پارلامنترلر بیرلیگی اولاراق قارداش آذربایجانین یانینداییق. حاق‌لی دعوی‌سین‌ده جان آذربایجانی هئچ واخت تک قویمایاجاییق. بونو بوتون دونیا بیلمه‌لی‌دیر. بیز تورکلرین و ویجدانی اولان اینسانلارین اوریی یالنیز بو گون دئییل ۲۷ ایلدیر خوجالی اوچون آتیر. صبریمیزی داشیرمایین" دئیه دانیشدی.
داها سونرا خوجالی قتل‌عامینی آنلادان فیلم ایزله‌ندی. آذربایجان‌لی ژورنالیست اولکر پیرییئوانین حاضیرلادیغی خوجالی شعری اوخوندو.
خوجالی‌دا بون‌دان ۲۷ ایل اؤنجه درام، وحشی‌لیک، قیرغین و تام بیر سوی‌قیریم باش وئرمیشدی.
۶۳و اوشاق،
۱۰۶سی قادین،
۷۰ی یاش‌لی،
تام ۶۱۳ نفر ارمنیلر طرفیندن قتله یئتیریلمیشدی.
بؤیوک ارمنیستان خیالی آرخاسینجا قاچان ارمنیلر اوچون ۷ مین اهالی‌لی خوجالی حربی باخیم‌دان ایستراتئژی اهمیته مالیک ایدی.
آیلار اؤنجه باشلادیلان محاصره‌نین آردین‌دان ۲۶ فوریه‌ده ۱۹۹۲ گئجه‌سی اؤنجه ۳۶۶.جی روس آلایی، سونرا یوزلرجه ارمنی عسگر خوجالینی باسدی.
ارمنی ظلمون‌دن قاچماق ایسته‌یه‌ن خوجالیلاری گؤزله‌یه‌ن توزاق، تام بیر وحشته چئوریلمیشدی.
ائولر یاندیریلدی.
خوجالیلارین باش دریلری اۆزولموش.
بویلو قادینلارین قارینلاری دلینلمیشدی.
گئری‌ده قادین، اوشاق، قوجا دۆز ۶۱۳ سوچوسوز تورکون جسدی و یوزلرله یارالی قالمیشدی.
خوجالی او گون‌دن بو یانا هر تورکون قانایان یاراسی اولموشدور.
